text: [{"text_idx": "#000002", "text": "Tilvildin er mangan vi\u00f0sp\u00e6lari a\u0301 li\u0301vslei\u00f0 okkara, og serliga ta\u0301 vit finna okkum maka at liva saman vi\u00f0. Sum sma\u0301drongur vi\u00f0 Landavegin komu vit mangan ni\u00f0an i\u0301 Gr\u00f8nland, har vit keyptu i\u0301 handlunum hja\u0301 Johannesi Andreasen og Sigurdi Danielsen. Vit vistu, hv\u00f8rji fo\u0301lkini vo\u0301ru, sum bu\u0301\u00f0u i\u0301 ymsu hu\u0301sunum, men kendu sja\u0301lvandi ikki \u00f8ll. Hu\u0301sini vi\u00f0 Gr\u00f8nlandsvegin, Torfinsg\u00f8tu, Ja\u0301kup Nols\u00f8esg\u00f8tu, Leivsg\u00f8tu og Eiriksg\u00f8tu vo\u0301ru flest bygd um 1950."}, {"text_idx": "#000003", "text": "Eitt kv\u00f8ldi\u00f0 herfyri skuldi eg fylgja eini abbado\u0301ttur til Ommu lang, sum sm\u00e6rru b\u00f8rnini kalla ommuna i\u0301 hu\u0301sunum i\u0301 Eiriksg\u00f8tu. 91 a\u0301ra gamla Andrea Vang er omma verdo\u0301ttur mi\u0301na, sum er do\u0301ttir Svanbj\u00f8rg og Mouldi Manai. A\u0301 bro\u0301stinum i\u0301 gongini hongur a\u0301hugaverd sv\u00f8rt/hvi\u0301t mynd av seks unglingum, sum 91 a\u0301ra gamla Andrea Vang og ma\u00f0urin Ingvard Vang, sa\u0301li, eiga."}, {"text_idx": "#000005", "text": "Hugdi eina l\u00f8tu at v\u00f8kru myndini og hugsa\u00f0i: \u2013 Hasar fy\u0301ra genturnar hava allar fingi\u00f0 s\u00e6r u\u0301tlendskan mann. Talan er b\u00e6\u00f0i u\u0301r Tunis, I\u0301slandi og Danmark. Fekk hug at skriva n\u00f8kur or\u00f0 um myndina, ti\u0301 mamman at teimum seks b\u00f8rnunum hevur eisini a\u0301hugaverda s\u00f8gu, ta\u0301 tilvildin r\u00e6\u00f0ur a\u0301 li\u0301vslei\u00f0ini. Myndin a\u0301 bro\u0301stinum i\u0301 gongini er fra\u0301 1969."}, {"text_idx": "#000006", "text": "B\u00f8rnini a\u0301 myndini eru Svanbj\u00f8rg f. 1953, Andrew f. 1954, Annv\u00f8r f. 1956, Kristv\u00f8r f. 1957, Hallger\u00f0 f. 1959 og Herluf f. 1961. Tey ungu fo\u0301ru ti\u0301\u00f0liga heiman, og Svanbj\u00f8rg fo\u0301r 18 a\u0301ra gomul fyrst til Ty\u0301sklands og si\u0301\u00f0ani til Frankari\u0301kis, har hon hitti mannin Mouldi Manai, sum er u\u0301r Tunis."}, {"text_idx": "#000008", "text": "Kristv\u00f8r og Hallger\u00f0 bu\u0301gva ba\u0301\u00f0ar i\u0301 Danmark. Hallger\u00f0 hitti i\u0301slending i\u0301 F\u00f8royum eitt summar og fo\u0301r fyrst til I\u0301slands vi\u00f0 dreinginum, men tey enda\u00f0u at seta bu\u0301gv i\u0301 Danmark. Kristv\u00f8r hitti dana, sum var komin til F\u00f8roya at byggja Nor\u00f0urlandahu\u0301si\u00f0, og tey settu eisini bu\u0301gv i\u0301 Danmark. Andrew hevur konu av Strondum og Herluf konu u\u0301r Havn."}, {"text_idx": "#000009", "text": "Ensku hermenninir fo\u0301ru vi\u00f0 hu\u0301sunum hja\u0301 Andreu og teimum i\u0301 S\u00f8rva\u0301gi"}, {"text_idx": "#000012", "text": "Mamma Andreu \u00e6t Kristina Davidsen f. Simonsen, og hon gj\u00f8rdist longu einkja i\u0301 1929, ta\u0301 hon gekk vi\u00f0 Andreu. Ma\u00f0urin Andrias Davidsen var ju\u0301st dey\u00f0ur av bly\u0301ggjeitran. Kristina sat nu\u0301 einkja vi\u00f0 fy\u0301ra d\u00f8trum og gekk vi\u00f0 o\u0301f\u00f8dda barninum, sum var Andrea."}, {"text_idx": "#000013", "text": "Sy\u0301sluma\u00f0urin i\u0301 Va\u0301gum sto\u0301\u00f0 fyri at hy\u0301sa ensku hermonnunum og vildi hava, at eisni hu\u0301sini hja\u0301 Andreu og teimum skuldu hy\u0301sa hermonnum. Men hetta vildi Kristina mamma Andreu ikki bjo\u0301\u00f0a d\u00f8trunum. Familjan bleiv ti\u0301skil mest sum rikin u\u0301r S\u00f8rva\u0301gi og fo\u0301r til Kollafjar\u00f0ar at bu\u0301gva i\u0301 hu\u0301sunum hja\u0301 Ja\u0301kup Wenzel Joensen, sum bu\u0301\u00f0i einsamallur heima. Hetta var i\u0301 1941, og ta\u0301 var Andrea to\u0301lv a\u0301ra gomul."}, {"text_idx": "#000014", "text": "Mynd fra\u0301 umlei\u00f0 1960 tikin fra\u0301 okkum vi\u00f0 Landaavegin ni\u00f0an i\u0301 Leivsg\u00f8tu. No\u0301gv broytt i\u0301 try\u0301ss a\u0301r. Eingin Vesturkirkja, einki gistingarhu\u0301s vi\u00f0 Oyggjarvegin, og Jo\u0301annesar Paturssonarg\u00f8ta er ikki at si\u0301ggja, ti\u0301 ta\u0301 var ikki bygt a\u0301 Fr\u00e6lsinum. Fri\u0301tt hja\u0301 b\u00f8rnum at sp\u00e6la ma\u0301 sigast."}, {"text_idx": "#000015", "text": "Ta\u0301 Andrea var li\u00f0ug at ganga i\u0301 sku\u0301la, gekk lei\u00f0in til Fuglafjar\u00f0ar i\u0301 hu\u0301spla\u0301ss. Seinni kom hon i\u0301 hu\u0301spla\u0301ss hja\u0301 systur Ingvard Vang i\u0301 Kaldbak. Andrea og Ingvard funnu saman og blivu gift i\u0301 august i\u0301 1950, og hetta a\u0301ri\u00f0 bygdu tey s\u00e6r eisini hu\u0301s vi\u00f0 Eiriksg\u00f8tu i\u0301 Havn. Ingvard, sum var hu\u0301sasmi\u00f0ur, bygdi sja\u0301lvur hu\u0301sini. Ingvard (1918-1998) kom seinni at hava egna byggifyrit\u00f8ku."}, {"text_idx": "#000016", "text": "No\u0301gv er broytt, si\u0301\u00f0ani vit vo\u0301ru ung vi\u00f0 Landavegin og komu ni\u00f0an i\u0301 Gr\u00f8nland. Vit si\u0301ggja eisini Leivsg\u00f8tu. (Mynd Vagnur)"}, {"text_idx": "#000017", "text": "Hugaligt hetta kv\u00f8ldi\u00f0 herfyri at ste\u00f0ga a\u0301 uttan fyri hja\u0301 Andreu og teimum og huglei\u00f0a um, hvussu no\u0301gv er broytt, si\u0301\u00f0ani tu\u0301 sum ungur kom i\u0301 Eiriksg\u00f8tu og har a\u0301 lei\u00f0ina. Ta\u0301 vo\u0301ru heilt fa\u0301ir bilar, ti\u0301 i\u0301 1950-a\u0301runum hev\u00f0i vanligi borgarin ikki loyvi at keypa s\u00e6r bil, ti\u0301 landi\u00f0 vildi ikki senda \u201dvaluta\u201d av landinum. Bara fyrit\u00f8kur og tey, sum koyrdu hy\u0301ruvogn, kundu keypa bil. Hetta broyttist alt, ta\u0301 vit komu inn i\u0301 1960-a\u0301rini."}, {"text_idx": "#000018", "text": "Grund\u00f8kini vi\u00f0 Eiriksg\u00f8tu eru sma\u0301, hu\u0301sini eru bygd kloss i\u0301 vegin, og torf\u00f8rt er hja\u0301 fo\u0301lki at u\u0301tvega s\u00e6r parkeringspla\u0301ss. Ti\u0301 standa so no\u0301gvir bilar u\u0301ti a\u0301 alfaravegi. Annars kann leggjast aftrat, af no\u0301gv hu\u0301s vi\u00f0 Leivsg\u00f8tu og har a\u0301 lei\u00f0ini vo\u0301ru stoypt upp, ti\u0301 eftir kri\u0301ggi\u00f0 var torf\u00f8rt at u\u0301tvega timbur. Hesi hu\u0301s eru seinnu kl\u00f8dd vi\u00f0 timbri ella \u00f8\u00f0rum tilfari. (Vagnur)"}]